Toɓere 28
Ko honɗun yi’itee ka jokkorde amen enternet ?
Annbi Iisaa wi’uno taalibaaɓe makko ɓen : “ Yo ndaygu mon ngun jalbiri nii yeeso yimɓe ɓen, fii no ɓe yi’ira kuuɗe mon moƴƴe ɗen, ɓe mawnina Ben mon Wonɗo ka kammu on. ” (Matta 5:16). Ko ɗun waɗi e oo saa’i ɗoo, meɗen huutorde Enternet. Si ɗon faalaa anndugol fii Seedeeɓe Yahuwah ɓen ka Enternet, on tappay ɗoo jw.org. Ko honɗun tawoton ?
Deftere Allah nden no jaabi lanndaale buy. On waaway anndude jaabaaji fii lanndaale hittuɗe ko yimɓe buy lanndotoo kon. Lanndaale jeego no jaabaa e ndii kaydi Aimeriez-vous connaître la vérité ? e nder haalaaji ko ɓuri 400. On yi’ey kadi, Traduction du monde nouveau e nder haalaaji ko ɓuri 100 e defte buy ko wallata yimɓe no ɓe anndira daaluyee Allah on, wano ndee deftere : Qu’enseigne réellement la Bible ? e defte wano La Tour de Garde e Réveillez-vous ! ko yalti neɓaali. Hiɗon waawi janngude maa loowude ɗee defte ka Enternet ko woni e formaa PDF maa EPUB. Hiɗon waawi kadi hollude mo annduɗon e haala makko. No woodi kadi filmu DVD buy fii pahooɓe. Hiɗon waawi loowude mago ko waɗaa kon e jaaroore fii ko jentoɗon e saa’i mo faalaɗon.
Humpitagol fii Seedeeɓe Yahuwah ɓen. Ka jokkorde amen Enternet, on yi’ey golle amen ɗen fii waajagol ngol e piiji ko Seedeeɓe Yahuwah ɓen woni e feƴƴinde. On yi’ey kadi ko men waɗata kon fii wallitagol musiɓɓe amen ɓen. On waaway humpitaade fii yiilirɗe amen ɗen no anndiron fii mottondire amen ɗen.
Ɗun ɗoo fow wallay yimɓe ɓen fii no ɓe anndira laawol Allah ngol e nder aduna on fow. Yimɓe wonuɓe e leyɗeele ɗen fow haa e ndii leydi wi’eteendi Antarktik no nafitorde jokkorde amen nden Enternet. Meɗen toraade fii no “ daaluyee Joomiraaɗo on lollira ” e nder aduna on fow. — 2 Tesalonii 3:1.
Ko honno jw.org walliri yimɓe no ɓe janngira Deftere Allah nden ?
Ko honɗun faalaɗon yi’ude ka jokkorde amen Enternet ?
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn